Angooravill

Angooravill ehk angoora on vill, mida saadakse pikakarvalise angooraküüliku karvadest.A. Tervonen. Kangad. Tallinn, 2016 Angooravillast tekstiilikiudu iseloomustab suur imavus ja soojapidavus, seetõttu kasutatakse angoorakiudu eelkõige voodipesu, aluspesu, sukkpükste ja sukkade-sokkide materjalis. 

Olgugi et standardsüsteemid DIN 60001 ja ISO 6938 defineerivad angoorat ühemõtteliselt küülikuvillast saadud kiuna, võidakse angoorat segi ajada mohääriga, mida valmistatakse angoorakitse villast.Angooravill. - Eesti Entsüklopeedia

 Nimetus 
Angooraküüliku tõu nimetus on tuletatud Türgi linna Ankara nimest, kus kasvatati angoorakitsi; pikakarvalise küüliku villa peeti sarnaseks kitsevillaga, mistõttu kitsetõu nimetusest tuletati küülikutõu nimetus.

 Omadused 
Angooravilla kiud on siidise välisilmega ja traditsiooniliselt valge värvusega. Vill on kerge ja soe, sest kius olevad rakuvaheruumid sisaldavad palju õhku. Angooravillast esemed ei kortsu. Kiud vanub kergesti. Puhtast angooravillast on raske lõnga kedrata, seetõttu kasutatakse angooravilla üksnes segatuna teiste kiududega.

Angooravillast valmistatakse käsitöölõnga, kudumeid ja luksuslikke rõivakangaid.

 Viited 

Kategooria:Looduslikud kiud